open-index/open-wikipedia-markdown huggingface dataset:
Konfliktåret 1599

## Pågående konflikter
*Niårskrigen (1594-1603)
**Irske klaner, skotske leiesoldater, Spania 
**Kongedømmet England
*Anglo-spanske krig (1585–1604)
*Femtenårskrigen (osmanske kriger) (1591-1606)
*Åttiårskrigen (1568-1648)
**De forente Nederlandene på den ene siden
**Det spanske imperiet på den andre siden

## Hendelser
* 23. april – Jarlen av Essex ankommer Dublin som leder av en tropp på  mann, den største hæren som noen gang har vært sett i Irland.
* 29. mai – Essex inntar Cahir slott, som skal være det sterkeste i Irland, etter en kort beleiring.
* 24. juli – Sigismund blir avsatt som svensk konge. Han blir tvunget til utlevere de svenske rådsherrene som har støttet ham til hertug Karl (IX).
* 15. august – Første slaget ved Curlew Pass: irske styrker beseirer engelskmennene.
* 18. oktober – Slaget ved Sellenberk: Michael den tapre, fyrste av Valakia, beseirer hæren til András Báthory nær Șelimbăr, noe som fører til den første foreningen av rumenerne.

## Fødsler
* 28. mars – Witte Corneliszoon de With, nederlandsk marineoffiser (død 1658)
* 3. september – Oliver Cromwell, engelsk politiker, diktator (død 1658)
* 20. september – Christian, hertug av Braunschweig-Lüneburg-Wolfenbüttel, tysk protestantisk militærleder (død 1626)
* 11. november – Ottavio Piccolomini, østerriksk-italiensk feltmarskalk (død 1656)
* Robert Blake, engelsk admiral (død 1657)
* Stefan Czarniecki, polsk militærleder (død 1665)

## Dødsfall
* 27. april &ndash; Maeda Toshiie, japansk samurai og krigsherre (født 1538)
* 16. mai – Cristoffer Andersson Stråle (henretter av Karl IX under Kalmar blodbad).
* 11. juli &ndash; Chosokabe Motochika, japansk daimyō i Sengoku-perioden (født 1539)
* Kwon Yul, koreansk militærleder (født 1537)
* Kōriki Masanaga, japansk militærleder (født 1558)
* Chand Bibi, indisk kvinnelig kriger (av hennes egne tropper) (født 1550)
* Olof Gustafsson Stenbock (henrettet av Karl IX).


Fil:Tyousokabe Mototika.jpg|Chosokabe Motochika(1539-1599)
Larvik prosti

**Larvik prosti** er et tjenestedistrikt i Tunsberg bispedømme i Den norske kirke. Prosten har sete i Larvik hvor Larvik kirke er prostikirke. Prostiet omfatter alle sogn i Larvik kommune.

Prostiet er inndelt i sogn, som er den minste og grunnleggende enheten i Den norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.

## Sogn i Larvik prosti

Larvik prosti har et kirkelig fellesråd med tilsammen femten sogn:

* Berg
* Hedrum
* Hem
* Hvarnes
* Kjose
* Kvelde
* Langestrand
* Larvik
* Nanset
* Stavern
* Styrvoll
* Svarstad
* Tanum
* Tjølling
* Østre Halsen

## Historikk

Den historiske forløperen til Larvik prosti var Brunlanes prosti, som i 1671 fikk navnet *Laurvigens Provsti*.

Sandar prosti ble opprettet 1. mars 1999 ved at Sandar, Sandefjord og Bugården ble fradelt Larvik prosti og lagt til nye Sandar prestegjeld.

## Prestegjeld

## Referanser
Georges Ruggiu

**Georges Henri Yvon Joseph Ruggiu**, også kjent som **Omar Ruggiu** (født 1957) er en belgisk-italiensk journalist. Som radiovert bidro han til gjennomføringen av folkemordet i Rwanda i 1994.

I 1992 reise Ruggiu for første gang til Rwanda. Der fikk han kontakt med Front patriotique rwandais. Han kom tilbake i 1994, stiftet familie, og tok ansettelse for presidentpartiet Mouvement révolutionnaire national pour le développement ved radiostasjonen  Radio Télévision Libre des Mille Collines (RTLM), uten tidligere journalistisk erfaring. Radiostasjonen utviklet seg raskt til et senter for hetskampanjen mot landets tutsi-befolkning. Via radiostasjonen oppmuntret han hutuer til å «gå ut og utrydd kakerlakkene» som han kalte tutsiene og spredte konstant hatpropaganda mot De forente nasjoner og andre som forsøkte å forhindre folkemordet. Ruggiu talte i radio flere ganger daglig. Han oppmuntret også til plyndring, voldtekter med mer.

RTLM sendte fra en militærforlegning i hovedstaden Kigali. Fra militæret fikk han fortløpende ferske opplysninger om hvordan drapene skred frem, noe han også rapporterte i radio. Det var Ruggiu som formidlet kodeordene «hugg ned de høye trærne», som var signalet for at folkemordet var satt i gang.

Da Kigali ble inntatt av den tutsi-dominerte geriljaen RPF 19. juli 1994, flyktet Ruggiu til Zaïre og senere til Tanzania, for til slutt å slå seg ned i Mombasa i Kenya der han konverterte til islam og endret fornavn til Omar. Han ble arrestert i juli 1997 og stilt for retten for Det internasjonale tribunalet for Rwanda i Tanzania og ble anklaget for blant annet «oppvigling til folkemord» og forbrytelser mot menneskeheten. Han erkjente forbrytelsene i retten ved å si: «Jeg medgir at det virkelig var et folkemord som jeg dessverre deltok i». 

15. mai 2000 ble han dømt til tolv års fengsel. Straffen ble forholdsvis mild fordi han hadde tilstått og angret sine forbrytelser, og samarbeidet med retten da han gikk med på å vitne mot en rekke militære befal og soldater. Retten kunne ikke bevise at Ruggiu selv hadde drept noen under folkemordet, noe som han også nektet for å ha gjort. 

Fram til 2008 avtjente han straffen i Tanzania, men ble så overført til Italia, ettersom han er italiensk statsborger. 21. april 2009 ble han innrømmet straffelindring av den italienske stat og løslatt etter knapt åtte års fengsel. 

## Referanser
Roger Græsberg

**Roger Græsberg** (født 8. juni 1983 i Oslo) er en norsk musiker, gitarist og låtskriver. Græsberg er kjent fra bandene Roger Græsberg & The Anti-Music Bonanza og Roger Græsberg & Foreningen. I 2014 slapp han sin første plate på norsk i forbindelse med bistandorganisasjonen FORUTs barneaksjon. Græsberg er per 2020 aktiv med bandet Roger Græsberg & Foreningen som spiller country-/visemusikk på norsk.  

Græsberg bor på Kongsvinger, men er vokst opp på Græsberget på Finnskogen.

## Diskografi
* *Field Recordings for Lovers* - Roger Græsberg & The Anti-Music Bonanza (2010)
* *Honky Tonk Hipster* - Roger Græsberg & The Anti-Music Bonanza (2013)
* *Gode venner i Nepal* - Bonanza Kidz (2014)
* *Triste sanger og vals* - Roger Græsberg & Foreningen (2017)
* *El dorado* - The Anti-Music Bonanza (2017)
* *Trøst* - Roger Græsberg & Foreningen (2018)
* *Årringer* - Roger Græsberg & Foreningen (2020)

### Andre utgivelser
* *Stenseng II* - Einar Stenseng (2010, gitar og kor)
* *Dansbare takras og andre lekkerbiskener* (2005, tre låter som Roger Græsberg Anti-Folk Experience, Pale Orange og The Apple Falls)

### Singler / EP
* *«Big Trucks»* – EP (2013)
* *«Babydoll»* (2011)

## Eksterne lenker
* 
* 
*  Roger Græsberg & Foreningen: ''Trøst''  hos americanaforum.no
*  – Roger Græsberg & The Anti-Music Bonanza
*  – Roger Græsberg & Foreningen
*  – Roger Græsberg Anti-Folk Experience
*   – The Apple Falls
*  – Pale Orange
Nord-Jarlsberg prosti

**Nord-Jarlsberg prosti**, inntil 1922 benevnt **Nordre Jarlsberg prosti**, er et tjenestedistrikt i Tunsberg bispedømme i Den norske kirke. Prosten har sete i Horten hvor Horten kirke er prostikirke.

Prostiet omfatter fellesrådene/kommunene Holmestrand og Horten.

Prostiet er inndelt i sogn, som er den minste og grunnleggende enheten i Den norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.

## Sogn/menigheter
*Holmestrand
**Botne
**Hof, Eidfoss og Vassås
**Sande
*Horten
**Borre
**Horten
**Nykirke
**Åsgårdstrand

## Historikk

Ved kgl.res. av 5. april 1848 ble det vidløftige Jarlsberg prosti delt i Nordre og Søndre Jarlsberg prostier:

Prostiet fikk sitt nåværende navn i 1922. 1. april 1970 ble Skoger og Strømsgodset overført til Drammen prosti. Ved kommunesammenslåingen 1. januar 2020 ble sognene i tidligere Re kommune overført til Tønsberg domprosti.

## Prestegjeld

* Borre
* Horten *(fra 1865)*
* Våle *(2002–2020)*
* Re *(2002–2020)*
* Botne
* Holmestrand *(1867–1975)*
* Hof
* Svelvik (Strømm) *(fra 1861)*
* Sande
* Skoger *(til 1970)*
* Strømsgodset *(1938–1970)*

## Referanser
Tønsberg domprosti

**Tønsberg domprosti** er et tjenestedistrikt i Tunsberg bispedømme i Den norske kirke. Prostiet er ledet av en domprost som er knyttet til Tønsberg domkirke i Tønsberg.

Prostiet omfatter fellesrådene/kommunene Færder og Tønsberg. Ved kommunesammenslåingen 1. januar 2020 ble sognene i tidligere Re kommune overført til domprostiet.

Prostiet er inndelt i sogn, som er den minste og grunnleggende enheten i Den norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.

## Sogn/menigheter
*Færder
**Nøtterøy
**Teie
**Torød 
**Hvasser
**Tjøme 
*Tønsberg 
**Fon
**Ramnes
**Sem
**Slagen
**Søndre Slagen
**Tønsberg Domkirke 
**Undrumsdal
**Vivestad
**Våle

## Historikk
Det tidligere Sør-Jarlsberg prosti gikk ved opprettelsen av Tunsberg bispedømme over til å bli domprosti i bispedømmet, gjeldende fra 1. juli 1948.

## Prestegjeld
Ved opprettelsen bestod prostiet av følgende prestegjeld:
* Ramnes *(inngikk fra 2002 i [[Re prestegjeld]])*
* Andebu
* Sem
* Tønsberg
* Stokke
* Nøtterøy
* Tjøme

## Referanser
High Chaparral

**High Chaparral** er en 130&nbsp;000 kvadratmeter stor fornøyelsespark i Kulltorp i Sverige. Den ble grunnlagt i 1966.

## Eksterne lenker
*
Oswald West

**Oswald West** (født 20. mai 1873 i Guelph i Canada, død 22. august 1960) var en amerikansk advokat, bankmann og demokratisk politiker. Han var guvernør i delstaten Oregon 1911–1915.

Han ble født i Guelph i det sørvestlige Ontario i Canada, men flyttet med familien til Salem i Oregon som fireåring. Etter flere år innen banknæringen i Salem og Astoria, og et halvt år som gullgraver i Alaska, fikk West ansvaret for å administrere delstaten Oregons landeiendommer. I 1907 forlot han stillingen og ble oppnevnt til delstatens jernbanekommisjon.

I 1910 ble han nominert til guvernør av Det demokratiske parti, og vant mot den sittende guvernøren Jay Bowerman i det endelige valget. West forsvarte delstatens adgang til folkeavstemninger og borgerinitiativer, slik de fortsatt er i bruk i mange delstater i det vestlige USA i dag. I løpet av hans guvernørperiode innførte Oregon også kvinnelig stemmerett, flere arbeiderrettigheter, fri ferdsel i strandsonen langs Stillehavet og et alkoholforbud. Som guvernør påbegynte han også arbeidet med et motorveisystem. West stilte ikke til gjenvalg som guvernør i 1914, og tapte senere senatorvalget i 1918 mot den sittende senatoren Charles L. McNary.

West praktiserte som advokat i Portland frem til han pådro seg et hjerteinfarkt i 1945.

## Referanser
Xylocopa

***Xylocopa*** er en slekt av store bier. 

Mange er helt svarte, men noen har gule bånd. De kan minne om humler, men kan skilles på de mørke vingene og på at abdomen ikke er så tett dekket av hår. Hunnen bygger bol og legger egg i treverk.

I Europa er det åtte arter, men denne varmekrevende gruppen er stort sett begrenset til middelhavslandene. *[[Xylocopa violacea]]* har på grunn av klimaendringer utvidet utbredelsen og er nå godt etablert i Tyskland, Polen, Belgia og England. Det første norske funnet av arten er fra Holmestrand i 2023.

## Referanser


## Kilder
* 
* 
* 

## Eksterne lenker
*
Newport News

**Newport News** er en by i delstaten Virginia i USA. Med et innbyggertall på 183&nbsp;412 (2013) er den Virginias femte største by.

Newport News ligger i Hampton Roads, et stort havneområde ved munningen til Chesapeake Bay. Newport News er én av de ni byene og syv fylkene som ligger i metropolområdet i Hampton Roads. 

## Referanser


## Eksterne lenker
*
Allround-NM på skøyter 1949 for damer

**Allround-NM på skøyter 1949 for damer** ble avholdt 5. og 6. februar 1949 på Jordal idrettsplass i Oslo.Teknisk arrangør var Oslo Skøiteklub.
 
Norgesmester ble Randi Thorvaldsen, IF Liv.

## Sammenlagt

:* = vinner på grunn av minst tre distanseseire.

## Kilder
* 
* 

## Eksterne lenker
*
Deee-Lite

**Deee-Lite** var en club-/dancemusikkgruppe som ble etablert i New York, USA på 1990-tallet. Gruppens meste kjente single var *Groove Is in the Heart*,  fra debutalbumet *World Clique*. 

Medlemmene i gruppen var:

* *Supa DJ Dmitry aka DJ Dmitry* (Dmitry Brill, Ukraina)
* *Lady Miss Kier* (Kierin M. Kirby, Ohio)
* *Towa Tei* (Dong-hwa Chung, Tokyo)
* *DJ Ani* (Ani Q. Schempf, Kansas City)

## Diskografi
* *World Clique* (1990)
* *Infinity Within* (1992)
* *Dewdrops In the Garden* (1994)
* *Sampladelic Relics & Dancefloor Oddities* (1996)
* *The Very Best of Deee-Lite* (2001)

## Referanser


## Eksterne lenker
* 
* 
* ''Deee-Lite site''
* ''Good Beat,'' youtube.com. Besøkt 6. april 2014
Salg

**Salg** er å levere en vare eller tjeneste, til en avtalt pris og dermed flytte eiendomsretten til varen fra selgeren til kjøperen. Levering mot betaling er en juridisk regulert transaksjon.

Adopsjonsprosessen som fører frem til salg beskrives slik i markedsteorien: Oppmerksomhet, interesse, prøve, adopsjon. Teorien beskriver det engasjementet som skjer fra selgerens og kjøperens side før kjøperen tar sin beslutning.

I salgsarbeid inngår
* produktkunnskap - det selgeren kan fortelle om produktet
* positiv mental innstilling
* salgsteknikk

## Mersalg
Mersalg er et salg til en kunde utover det kjøpet kunden hadde planlagt.

Dersom en kunde for eksempel skal bestille pizza for hjemlevering vil de sannsynligvis bli spurt om de vil ha med brus, dressing, ekstra ost eller et DVD-tilbud. Mersalg kan utgjøre store økonomiske gevinster og i mange tilfeller kanskje doble det planlagte kjøpet. Selgere blir derfor opplært og drillet i hvordan de enklest kan utføre enda et salg og det er ikke uvanlig å ha konkurranser blant selgere hvor de kan vinne premier eller få provisjon av mersalget for å motivere dem til å selge mer. En god selger kan dermed øke inntjeningen for en bedrift.

## Metoder
Salg kan foregå ved personlig kontakt, via postordre, gjennom salgsautomater eller over internett. Andre salgsmetoder inkluderer:  
* Agent salg  
* Business-to-Business (B2B) – salg i formatet «business-to-business» (B2B) overstiger vanligvis salg i formatet «business-to-consumer» (B2C). Ofte ligger kompleksiteten i nært samarbeid mellom to selskaper for å identifisere problemer, finne løsninger og støtte ettermarkedstjenester. På grunn av denne kompleksiteten oppstår behovet for å administrere forholdet mellom kjøpende og selgende organisasjoner, for eksempel ved bruk av relasjonsmodeller som Peter Chevertons modell og stakeholder-kartet til Anderson, Bryson og Crosby.  
* Kanalbasert salg er en indirekte salgsmodell som skiller seg fra direkte salg. Kanalbasert salg er en måte for selgere å nå B2B- og B2C-markedene gjennom distributører, forhandlere eller forhandlere med merverdi (VAR). 
* Direkte salg, som forutsetter personlig kontakt  
* Elektronisk  
* Proformasalgs  
* Anbudsforespørsel – en invitasjon til leverandører om å gi tilbud på et spesifikt produkt eller en tjeneste via anbud; anbudsforespørsler er vanligvis en del av en kompleks salgsprosess, også kjent som «bedriftssalg».  

Automatisering av salg innebærer bruk av teknologi og programvare for å automatisere repeterende salgsoppgaver. Det optimaliserer salgsprosessen og ledelse av muligheter.

Salgstrening er individuell coaching utført av høyt presterende salgsspesialister og konsulenter sammen med selgere, ledere og beslutningstakere. Denne prosessen innebærer å overføre kunnskap, ferdigheter og evner som er nødvendige for å forbedre salgseffektiviteten. I motsetning til salgstrening er salgstrening som regel individuelt og kontinuerlig arbeid.

## Se også
*Tilbud
*Salgsmøte

## Referanser
MK-X

***MK-X*** (Mattekode-X) er et norsk barneprogram som gikk to sesonger på NRK Super fra 2013 til 2014. Hver episode tok for seg ulike matematikkproblemer som barna Helene, Helge, Mirja og Markus skulle løse ved hjelp av ungdommer de tilkalte i mattesentralen.

Serien ble kåret til beste barne- eller ungdomsprogram under Gullruten 2015.

## Medvirkende
* Peter Kolbjørnsen
* Silje Hagrim Dahl
* Simen Tranulis
* Benjamin Løkken
* Monica Holberg
* Adrian Amara
* Gulla Nordmoen
* Tone Ingvaldsen

Gjesteroller: 
* Solveig Kloppen
* Håvard Bakke
* Steinar Sagen
* Olav Nyhus
* Rigmor Galtung

Regi:
* 
* 
* 

Manus: 
* 

Prosjektleder:
* 

Produksjonsleder:
* 
Grafikk:
* 
* 

## Referanser


## Eksterne lenker
*
Hyen stadion

**Hyen stadion** er et kombinert idrettsanlegg for fotball og friidrett i bygdesenteret Straume i Gloppen kommune. Anlegget er hjemmearena for fotballaget til Hyen Idrettslag. 

Stadion ligger like ved Hyen skole og nyttes som undervisningsarena. Frem til 2012 hadde friidrettsbanen rødstubbdekke, mens fotballbanen var grusbane. Fredag 21. september 2012 åpnet idrettslaget banen med gummidekke på løpebanen og kunstgress på fotballbanen. 

## Eksterne lenker
* fotball.no: *Flott opning av kunstgrasbana i Hyen*
«Murmansk» (1955)

:*Må ikke forveksles med [[«Murmansk» (1944)|«Murmansk»]], en annen lett krysser, som opprinnelig var [[USS «Milwaukee» (CL-5)|USS «Milwaukee»]] og ble overført fra [[USA]] til [[Sovjetunionen]] i 1944.*  

**«Murmansk» (W206)** var en lett krysser av Sverdlov-klassen (sovjetisk betegnelse: Prosjekt 68bis) som først tjenestegjorde i Nordflåten i den sovjetiske marinen og senere i flåten ved samme navn i den russiske marinen. Skipet ble bygget i Sovjetunionen i 1955 og var i tjeneste under den kalde krigen frem til 1992. På julaften 1994 gikk skipet på grunn rett utenfor Sørvær i Finnmark, da slepet røk mens det var under slep fra Russland til opphugging i India.

## Historie
«Murmansk» ble bygget ved verftet Zavod nr. 402 i Severodvinsk. Kjølen ble strukket 28. januar 1953 og skipet ble sjøsatt den 24. april 1955. Den 22. september samme år ble krysseren satt i tjeneste hos den sovjetiske marinen. Skipet sluttet seg til 2. krysserdivisjon, som ble opprettet i 1956.

Skipet var i tjeneste frem til 1992 og ble deretter solgt for opphugging til India i 1994. Under slepingen fra Russland, som fant sted den 24. desember 1994, slet imidlertid skipet fra seg slepet og gikk på grunn ved den vesle bygda Sørvær i Hasvik kommune. Det ble først antatt at de kraftige vinterstormene ville ødelegge de delene av «Murmansk» som stakk opp over vannet, men i 2009 var bevilgningene til demontering av fartøyet endelig på plass. Siden det havarerte skipet var i svært dårlig forfatning da avgjørelsen for å fjerne det ble tatt, hadde bergingsmannskapet ingen mulighet til å taue det til land. Skipet måtte tørrlegges, skjæres opp og fjernes bit for bit. I 2012 hadde arbeidet begynt og en flytende tørrdokk hadde blitt bygget rundt skipet for å gi tunge maskiner anledning til å komme tett innpå det. I april 2012 startet fjerningen av vannet i tørrdokken rundt vraket. I midten av mai var tørrdokken nesten tømt for vann, og demonteringen av skipet kunne begynne. Skipet var fullstendig demontert og fjernet fra stedet i midten av desember 2012, knappe 18 år etter at det hadde forlist og strandet på skjær. Oppryddingen kostet 360 millioner kroner.

Krysseren «Murmansk» har opp gjennom årene vært tema for mange diskusjoner om hvorvidt den inneholdt radioaktive miljøgifter eller ikke. Enkelte hevdet at skipet inneholdt polonium-210, som er en meget sterk alfakilde med en halveringstid på 138 dager. Etter demonteringen og hevingen av skipet ble det imidlertid fastslått at det ikke fantes noe helsefarlig atomavfall om bord.

## Referanser


## Eksterne lenker
* Fjerning av vraket "Murmansk − AF Gruppen 
* Bilder av det grunnstøtte skipet − artificialowl.net
Eva Gonzalès

**Eva Gonzalès** (født 19. april 1849 i Paris, død 6. mai 1883 også i Paris) var en fransk maler som regnes for impresjonist, selv om hun aldri stilte bilder ved deres utstillinge      

Eva Gonzalès var datter av en kjent forfatter Emmanuel Gonzalèz. Moren var cellist. 

Hun begynte å få undervisning i billedkunst som 16-åring hos en da kjent portrettmaler Charles Chaplin.

Gonzalès ble elev av Édouard Manet i februar 1869. Hun satt også modell for portrettet som illustrerer denne artikkelen. Det var ferdig i mars 1870 og utstilt i Salonen senere samme år og i etterkant av at hun hadde stilt ut sine egne bilder og fått rimelig gode anmeldelser for dem. Manets bilde ble ikke regnet for særlig bra, men den poserende damen i feil antrekk, feil arbeidsstilling og Ikke helt riktig posisjon i forhold til hva hun holdt på med, ble etter dette betraktet med skepsis i forhold til det å lage gode malerier. Trolig var det at hun var kvinne, ung og søt medvirkende til motvinden. 

Hun fortsatte å stille bilder til Salonen, og oppnådde etterhvert å bli anerkjent for ten serie bilder i portrettformat med en søster som modell. 

## Referanser


## Eksterne lenker
*
Koloniseringen av Afrika

}} 

**Koloniseringen av Afrika** kan deles inn i de tre følgende delene: antikken, de islamske erobringene og europeisk kolonisering. I vanlig dagligtale brukes gjerne begrepene «kolonialisme» og «koloniseringen av Afrika» utelukkende om den europeiske aktiviteten i Afrika fra andre halvdel av 1800-tallet og frem til utbruddet av første verdenskrig i 1914, en periode ofte kjent som den nye imperialismen.

## Europeisk kolonisering

Den europeiske koloniseringen av Afrika var en gradvis prosess som må sees i sammenheng med den generelle utviklingen i Europa. Etter hvert som de europeiske statene vokste seg større og rikere økte også interessen for luksusvarer og andre sjeldne råvarer. På grunn av at det rundt slutten av middelalderen var mange oppdagelsesreiser til Afrika, ble en kjent med nye steder der en kunne få tak i råvarer.

I begynnelsen var en fornøyd med å bare hente ut (plyndre) ressurser og skaffe billig arbeidskraft, blant annet i form av slaver. For å få det mer organisert, og få litt mer prestisje i det, begynte flere land med en overgang fra økonomiske interesser til strategisk okkupasjon. Der det før hadde vært havnebyer og fort utviklet det etter hvert seg mektige kolonihovedsteder. De europeiske stormaktene konkurrerte til slutt om å ha flest kolonier. Storbritannia forsøkte å få kolonier fra nord til sør, mens Frankrike gikk inn for å okkupere landområder fra vest til øst i Afrika. 

Kolonitiden varte helt frem til vår egen tid, og det var først på 1950-, 1960- og 1970-tallet at de fleste koloniene i Afrika oppnådde full selvstendighet. Vest-Sahara, som ble okkupert av Marokko da Spania trakk seg ut i 1975, og Cabinda som ble okkupert av Angola da Portugal trakk seg ut i 1975 er de eneste gjenværende koloniene på det afrikanske kontinentet.

## Betydning for nåtiden
I nesten samtlige av dagens afrikanske land er nasjonalspråket som brukes i dagliglivet arvet fra eller på en eller annen måte knyttet til en eller flere av de tre store kolonitidene (antikken, de islamske erobringene og den europeiske koloniseringen). Eksistensen av en stor afrikansk diaspora er en arv fra kolonimaktenes utbredte virksomhet med å frakte millioner av afrikanske slaver ut fra Afrika.

## Se også
*Kappløpet om Afrika
*Den tredje verden
*Hvite afrikanere
Konfliktåret 1514

## Pågående konflikter
*Den Hellige Ligaens krig (1508–1516) 

## Hendelser
*Mars – Ludvig XII av Frankrike slutter fred med Maximilian I av Det tysk-romerske rike.
*Juni
**Slaget ved Hornshole mellom England og Skottland utkjempes utenfor Hawick, Skottland.
** *[[Henry Grace à Dieu]]*, på over  tonn, det største krigsskipet i verden på den tiden, blir sjøsatt ved det nye Woolwichverftet i England.
*7. august – Kong Henrik VIII av England og kong Ludvig VII av Frankrike undertegner en fredsavtale.
*23. august &ndash; Slaget ved Chaldiran: Selim I knuser den persiske hæren til Shah Ismail I.
*8. september &ndash; Slaget ved Orsha: I ett av de største slagene i dette århundre, styrker fra Det jagellonske dynasti som bestod av hviterussere fra storhertugdømmet Litauen og polakker beseirer hæren til storfyrstedømmet Moskva.

## Fødsler
* 8. mars – Amago Haruhisa, japansk samurai og krigsherre (død 1562)
* Hosokawa Harumoto, japansk militærleder (død 1563)
* Shimazu Takahisa, japansk samurai og krigsherre (død 1571)

## Dødsfall
* 20. juli – György Dózsa, transilvansk bondeopprørsleder (født 1470)

## Referanser
Bodø Internasjonale Orgelfestival

**Bodø Internasjonale Orgelfestival** er en årlig orgelfestival, siden 2003 arrangert som et samarbeid mellom sentrumskirkene i Bodø.

I 2002 fikk Rønvik kirke nytt pipeorgel fra Ryde & Berg. Siden har festivalen blitt et samarbeid mellom Bodø domkirke, Bodin kirke og Rønvik kirke.

## Eksterne lenker
* Bodø Internasjonale Orgelfestival
Natt til 17.

***Natt til 17. *** er en norsk film som hadde premiere 4. april 2014. Filmen var regissert av Eirik Svensson, og ble spilt inn i Oslo.

## Handling
Filmen foregår i et ungdomsmiljø i det multikulturelle Oslo. 
Filmen åpner med scener fra Oslo sentrum i 2-tiden om natten til 17. mai. 
Filmen foregår både på øst- og vestkanten av Oslo. 
Det er sterke vennskapsbånd i gjengen som er ekstremt lojale, men lojaliteten settes på en hard prøve når den vakre Thea kommer mellom Sam og Amir. 
Amir har nettopp gjort det slutt med Thea, angrer og vil ha henne tilbake, men i mellomtiden har bestevennen Sam begynt å rote med Thea bak ryggen til Amir. Dette fører til trøbbel på Theas hjemme-alene-fest.

## Om filmen
Filmen er Svenssons andre spillefilm etter *[[En som deg]]*.  
Filmen er spilt inn i Oslo. 
Filmen inneholder alt fra intime samtaler i gjengen (om alt fra jenter til krig), og i det neste øyeblikket stjeler gjengen øl og havner i slåsskamper.
En ungdomsgjeng med de to bestevennene Sam og Amir i sentrum tegnes med både råhet og kjærlighet. 
Filmen har også komiske øyeblikk. 
Regissør og hovedrolleinnehavere fikk gode kritikker for filmen. 
Skuespillerne var unge og hadde liten eller ingen skuespillererfaring. En av de eldre ungdommene, Thea Sofie Loch Næss, var 16 år når filmen ble spilt inn og hadde drømt hele livet om å bli skuespiller.  
Skuespillerne fikk med unntak av Soldal kritikk for å takle de store følelsene bedre enn de mer rolige øyeblikkene. Regissøren fikk rosende omtale for filmingen av klinescenene.

Manus og dialog fulgte ikke vanlige sjangerkonvensjoner. Manuset ble skrevet på svensk og de uerfarne unge skuespillerne fikk ikke ferdig skrevne replikker å forholde seg til og måtte utvikle dialogen selv. Den kvinnelige hovedrolleinnehaveren, Næss, sa følgende om prosessen:
«Dialogen er det jeg har vært mest fornøyd med under hele prosessen. Da jeg først fikk rollen var jeg redd for at jeg skulle spille i en klassisk dårlig norsk ungdomsfilm som kom til å bli veldig overfladisk. Men Eirik jobber på en måte som er veldig fin. Han har selvfølgelig et manus og en plan han jobber etter, men jeg satt aldri hjemme og leste manus, sier Næss.»

Filmen fikk middels til gode omtaler, terningkast 3 av *[[Fredriksstad Blad]]* og terningkast 4 av *[[VG]]*, *[[Adresseavisa]]* og *[[Aftenposten]]*.

*[[Sunnmørsposten]]* ga filmen terningkast 3 og skrev: «At en pen og dannet jente (Thea Sofie Loch Næss)  fra Oslos vestkant er kjæreste med en somalisk gutt (Samakab Omar) - og også får morens velsignelse for forholdet - virker ganske urealistisk.» Dette utspillet møtte mye kritikk på sosiale medier, blant annet fra komiker Odd-Magnus Williamson og samfunnsdebattant Guro Sibeko. *Sunnmørsposten* beklaget formuleringen i etterkant.

## Medvirkende
* Samakab Omar – Sam (15 år)
* Thea Sofie Loch Næss –  Thea (15 år)
* Mohammed Alghoul –  Amir (15 år)
* Burhan Ahmed
* Kaan Kozanli
* Torkel Dommersnes Soldal – Timmy
* Nora Tyldum Lunør
* Cathrine Monton
* Andrea Sitara Gran
* Ferdinand Falsen Hiis

## Referanser


 
 
 
 
 
 
 
 
 
 
 


## Eksterne lenker
*
Peder Hvitfeldts Stræde

**Peder Hvitfeldts Stræde** (tidligere også Huitfeldtstræde) er en gate i Københavns Indre By i det tidligere *Klædebo Kvarter*. Den strekker seg fra Rosengården ved Kultorvet til Krystalgade. Navnet kjennes tidligst fra 1581 som *Peder Huidfeldzstrede*, og gaten er oppkalt etter adelsmannen Peder Huitfeldt til Engestofte (d. 1584), som hadde en gård i området og var Norges kansler i årene 1547–1565.

## Bygninger og historie
Gaten preges av klassisistisk arkitektur fra tiden etter bybrannen i 1795. På hjørnet av Krystalgade / Peder Hvitfeldts Stræde 1 ble i årene 1820–21 oppført en toetasjes bygning som skulle tjene *Vor Frue Kirkes Skole*. Navn og årstall kan stadig ses på bygningens sandstensportal. I dag ligger her en restaurant, og bygningen er fredet. 

Fra Peder Hvitfeldts Stræde var det på 1700-tallet adgang til Frue Kirkes assistenskirkegaard *Linden* via den såkalte *Willum Fuirens Gang*  som nå er bygget til. Tømrermesternes laugshus i Peder Hvitfeldts Stræde støtte også opp til denne kirkegården. 

I gatens nummer 9 bodde zoologen Morten Thrane Brünnich de siste år av sitt liv. Forlegger og bokhandler G.E.C. Gad ble født i samme eiendom. 

## Referanser
Langaards gate (Oslo)

**Langaards gate** (1-5, ingen partallsadresser) er en gate på Frogner i Oslo. Den går mellom Eckersbergs gate og Schives gate.

Gaten fikk navn i 1928 etter familien Langaard, som eide Rolighed løkke (også kalt Langaardsløkken) i nabolaget. Opprinnelig (1898) var det planlagt en gate kalt Asbjørnsens gate fra Eckersbergs gate til Løvenskiolds gate, men den ble altså forkortet og endret navn. I motsatt ende ble Briskebyveien forlenget til Schives gate i stedet.

Langaards gate 1-5 er fordelt på to bygninger i nyklassisk stil med pussede fasader, begge fra ca. 1930. Nr. 1-3 er tegnet av Leif Løberg. Bebyggelsen inngår i boliganlegget Langaardsløkken.

## Referanser
Nesset prestegård

**Nesset prestegård** ligger 3 kilometer sørvest for tettstedet Eidsvåg, på sørsiden av Langfjorden i Molde kommune.

Prestegården er særlig kjent for å være barndomshjemmet til forfatteren Bjørnstjerne Bjørnson. Faren Peder Bjørnson var sogneprest her fra 1837 til 1853. Bjørnstjerne bodde i Nesset til 1844, da flyttet han til Molde og begynte på gymnaset. Bondesamfunnet og naturen i Romsdalen skulle få stor innvirkning på diktingen til Bjørnson.

Prestegården har blitt utviklet i  et samarbeid mellom Romsdalsmuseet som museumsfaglig konsulent og Opplysningsvesenets fond som eier. Prestegården er kommunens tusenårssted. I 2019 ble gården solgt til Romsdalsmuseet. Presten i Nesset har ny bolig fra 2016.

## Galleri

Fil:Nesset prestegård, Møre og Romsdal - Riksantikvaren-T329 01 0002.jpg|Allmuens herrestue 
Fil:Nesset prestegård, Møre og Romsdal - Riksantikvaren-T329 01 0003.jpg|Borgstua og Allmuens herrestue 


## Litteratur
* 

## Referanser


## Eksterne lenker
* 
* 
*
Mastiks

**Mastiks** er en lysegul harpiks som fremstilles fra mastikstre (*Pistacia lentiscus*). Treet vokser i hele middelhavsområdet, men produksjonen har helt siden antikken nesten utelukkende foregått på den greske øya Khíos. Den kan brukes som en slags tyggegummi, som medisin, i ferniss og i ulike typer mat og drikke.  

## Kilder
* 
* 
*
VM i curling for menn 2014

**Curling-VM 2014 for herrer** ble avholdt mellom den 29. mars til den 6. april 2014  i Capital Indoor Stadium i Beijing, Kina. Norge ble verdensmestere etter å ha slått Sverige i finalen. Norges lag besto av Thomas Ulsrud, Torger Nergård, Christoffer Svae, Håvard Vad Petersson, Markus Høiberg og trener Pål Trulsen.

Mesterskapet ble vunnet av Norge, som i finalen beseiret Sverige med 8-3. Det var fjerde gang at Norge vant VM-tittelen for menn, men det var første gang siden 1988, at nordmennene kunne reise hjem med gullmedaljene om halsen.
 
## Kilder
*vg.no: Fikk OL-revansje: Norge vant curling-VM
*wmcc2014
## Eksterne lenker
*
Jogging

**Jogging** (å jogge) er en form for løping som brukes til trenings- og mosjonsformål.

## Etymologi
Ordet *jogge* kommer fra det engelske ordet *jog* som er kjent i engelsk tilbake til 1500-tallet og har ukjent opprinnelse. På engelsk defineres treningsaktiviten som *å gå eller springe i et hoppende tempo, å bevege seg med små rykk som i sakte trav, å bevege seg i et tungt eller arbeidsomt tempo *og i nyere litteratur* å løpe i et snilt tempo for eksempel som en del av et mosjonsopplegg.*

Å *[[jogge]]* ble på norsk i 1950 definert som å *«Småløpe med avslappet muskulatur som oppvarmning før konkurranser»*.
 Å jogge defneres i Bokmålsordboka som å «*springe lett, småløpe*».

## Historie
### I Norge
Norges Friidrettsforbund (NFIF) satset i forbindelse med Idrettsaksjonen i 1972 på «idrett for alle» og i den forbindelse på jogging. NFIF tok initiativet til Rådet for jogging, Joggekulturen var på dette tidspunkt langt utviklet i Sverige og Danmark og i USA var jogging blitt en massebevegelse med flere mosjonsløp for joggere.

## Se også
*Joggesko
*Løping

## Referanser
Normcore

**Normcore** er en nylig oppstått kulturell trend hvor målet er å blende inn i mengden ved å bruke «normale» klær. Uttrykket normcore ble skapt av selskapet K-Hole, et kollektiv som forutser nye trender. En artikkel i *[[New York Magazine]]* 26. februar 2014 populariserte begrepet.

Kritikere mener at folk som følger normcore-moten bare er hipstere som kler seg som man gjorde på 90-tallet.

Normcore er en anti-trend-trend.

## Referanser
Lønporten

**Lønporten** er en liten gate i Københavns Indre By som strekker seg fra Vognmagergade til Gothersgade i det gamle *Rosenborg Kvarter*.

## Historie
Langs Gothersgade lå frem til 1640-årene Københavns befestning *Østervold*. Den hadde en skjult port – en såkalt lønport – som er omtalt allerede i 1563. I forbindelse med en sanering av området ble det funnet rester av den skjulte porten, og i 1911 ble den nye gaten navngitt etter det gamle forsvarsverket.

## Administrasjonsbygning for Københavns Belysningsvæsen
På adressene Lønporten 2 / Gothersgade 53 / Vognmagergade 8 lot arkitektene  G. B. Hagen og Rolf Schroeder i 1913 oppføre en administrasjonsbygning for Københavns Belysningsvæsen. Bygningen fyller hele grunnen ut til de omkringliggende gater. Den er oppført i rød tegl med kampesten fra tidligere bebyggelser brukt som sokkel. Øverst ses etasjer med bindingsverk. Omkring Lønportens gateskilt – innfelt i murverket – ses innmurte kanonkuler som minner om tidligere angrep på København. Samlingen av kanonkuler fortsetter på Vognmagergadesiden. Bygningen tilhører i dag Københavns Voksenuddannelsescenter (KVUC).

Lønportens andre bygning, det tidligere *[[Egmont|Gutenberghus]]* – vis-à-vis KVUC – huser i dag *Cinemateket* og *Det Danske Filminstitut*.

## Referanser
Friidrett under Sommer-OL 1920 – 3000 meter hinder menn

**3000 meter hinder** for menn var en av løpøvelsene i friidrett under Sommer-OL 1920 i Antwerpen. Det var første gangen distansen var med på det olympiske programmet. Men hinderløp var med som olympisk øvelse under OL 1900 i Paris (2500 m og 4000 m), OL 1904 i St Louis (2590 m) og OL 1908 i London (3200 m). 16 deltakere fra seks nasjoner deltok på 3000 meter hinder som ble avviklet 18. (forsøksheat) og 20. august 1920 (finalen). Det vat tre forsøksheat der de tre beste fra hvert heat gikk videre til finalen.

## Rekorder
Gjeldende rekorder før lekene i 1920.

*(*)* uoffisiell

*(**)* Distansen var 3200 meter, motsvarer en tid på ca 10.08,0 på 3 000 meter.

Michael Devaney vant det første olympiske 3000 meter hinderheatet på tiden 10.23,0. I det tredje heatet satte Percy Hodge ny rekord med 10.17,4 og i finalen forbedret han den olympiske rekorden til 10.00,4.

## Resultater
### Forsøksheat
*18. august 1920

**Heat 1**

**Heat 2**

**Heat 3**

### Finale
*20. august 1920

## Eksterne lenker
* Resultater og profilside  på sports-reference.com
Tomas Holmström

**Bengt Tomas Holmström** (født 23. januar 1973 i Piteå) er en pensjonert svensk ishockeyspiller. Han spilte aktivt fra 1990 til 2012. Han spilte i NHL for Detroit fra 1996 til 2012 og vant fire Stanley Cup-seiere i 1997, 1998, 2002 og 2008. Han ble også olympiamester i 2006.
## Meritter
* **OL-gull**: 2006
* Stanley-Cup seier med Detroit i 1997, 1998, 2002 og 2008.
* Svensk mester med Luleå i 1996.
## Referanser


## Eksterne lenker
*
Brendan Shanahan

**Brendan Frederick Shanahan** (født 23. januar 1969 i Etobicoke) er en pensjonert canadisk ishockeyspiller. Han spilte aktivt fra 1987 til 2009. Han spilte for klubbene New Jersey Devils, Hartford Whalers, St. Louis Blues, Detroit Red Wings og New York Rangers. Han har tre Stanley Cup-seiere med Detroit i 1997, 1998 og 2002. Han ble verdensmester med Canada i 1994 og olympiamester i 2002.
## Meritter
* **OL-gull**: 2002
* **VM-gull**: 1994
* Stanley Cup-seier med Detroit Red Wings i 1997, 1998 og 2002.
## Referanser


## Eksterne lenker
*
Mats Sundin

**Mats Johan Sundin** (født 13. februar 1971 i Stockholm) er en pensjonert svensk ishockeyspiller. Han spilte aktivt fra 1989 til 2009. Han spilte i NHL for Quebec Nordiques, Toronto Maple Leafs og Vancouver Canucks. Han ble verdensmester med Sverige i 1991 og 1992 og olympisk mester i 2006. Han regnes som en av de beste ishockeyspillerne gjennom tidene. 
## Meritter
* **OL-gull**: 2006
* **VM-gull**: 1991, 1992

## Referanser


## Eksterne lenker
*
Flandern rundt 2014

**Flandern rundt 2014** var den 98. utgaven av sykkelrittet Flandern rundt og det andre av de store klassikerne. Rittet ble avholdt over 259,1&nbsp;km fra Brugge til Oudenaarde den 6. april. Det var det 8. arrangementet i UCI WorldTour 2014.

## Lag
I tillegg til de 18 UCI WorldTourlagene ble de 7 andre lag invitert til å delta:

## Resultater

## Referanser


## Eksterne lenker
*
Adeles diskografi

**Adeles diskografi** omfatter en liste over tre studioalbum, to EP-plater og 15 singler (solo eller som en feat) til den britiske artisten og låtskriveren Adele.

## Album
### Studioalbum

### EP-plater

## Singler

### Som en medvirkende artist

## Andre sanger på hitlistene

## Konsertalbum

## Musikkvideoer

## Referanser
Lille Kannikestræde

Lille Kannikestræde er en liten gate i Københavns Indre By. Den støter opp til sin navnesøster *Store Kannikestræde* og Skindergade.

Navnet kjennes tidligst fra 1609 i formen *Liden Cannickestræde*, men gaten er formentlig eldre. Kannik var et katolsk begrep for en geistlig person som var medlem av et domkapitel. Kannikene ved Vor Frue Kirke i København hadde hovedsakelig deres gårder i *Store Kannikestræde*, derav navnet. 

## Gatens beboere
Forfatter og prest Steen Steensen Blicher bodde i Lille Kannikestræde til huset hans gikk opp i flammer under Københavns bombardement i 1807. Kokeboksforfatterinnen Anne Marie Mangor samt kongelig skuespiller Ludvig Phister bodde begge i nr. 4. Denne bygningen – oppført i 1830–31 – huset stiftelsen *Krigsraad Mørks Minde*. Det var krigsrådens datter, *Emilie Henriette Mørk*, som sto bak det filantropiske prosjektet. Formålet var å gi enker og ugifte kvinner av den bedre klasse, midler til å leve det liv de opprinnelig var født til. 

## Referanser
Trogodes

* se systematisk inndeling

***Trogodes*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Nokså små (6-8 millimeter), avlange, matt brunsvarte gullbasser. Oversiden er tett og grovt punktert. Pronotum er nærmest sirkelrundt sett ovenfra, skilt fra bakkroppen med en markert "stilk".

## Levevis
Disse artene er knyttet til maur og lever i maurenes tuer.

## Utbredelse
Slekten er utbredt i Afrika

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Trogodes* Westwood, 1873
******** *[[Trogodes angolensis]]* Rojkoff, 2011
******** *[[Trogodes congoensis]]* Rojkoff, 2011
******** *[[Trogodes delahayei]]* Rojkoff, 2011
******** *[[Trogodes demeyeri]]* Rojkoff, 2011
******** *[[Trogodes hulstaerti]]* Burgeon, 1932
******** *[[Trogodes rotundicollis]]* (Boheman, 1857)
******** *[[Trogodes squamosus]]* Moser, 1911
******** *[[Trogodes touroultiminettii]]* Rojkoff, 2011

## Kilder
* Nettside om gruppen, med bilder

## Eksterne lenker
* 
* Bilde av ''Trogodes angolensis''
* Cetoniidae på Encyclopedia of life
Steve Yzerman

**Stephen Gregory Yzerman** (født 9. mai 1965 i Cranbrook) er en pensjonert kanadisk ishockeyspiller. Han spilte aktivt fra 1983 til 2006 for Detroit Red Wings. Han har vunnet Stanley Cup tre ganger og spilte 1514 kamper og skåret totalt 1755 poeng. Han vant også OL-gull i 2002 og har i tillegg også VM-sølv fra 1985 og 1989. Han har spilt 10 all-star kamper og debuterte i sin første som 18-åring i 1984. Han ble kåret til NHLs mest verdifulle spiller i 1989. Han er også medlem i NHL Hall of fame.

## Referanser


## Eksterne lenker
*
1. divisjon basketball for menn 2012/13

**[[1. divisjon basketball for menn]] 2012/13** var det nest øverste nivået i norsk basketball for menn 2012/13-sesongen.  vant grunnserien foran  og .

## Tabellen

## Eksterne lenker
*
Friidrett under Sommer-OL 1920 – 4 × 100 meter stafett menn

**4 x 100 meter stafett** for menn var en av løpøvelsene i friidrett under Sommer-OL 1920 i Antwerpen. Det var andre gangen den korte stafetten var med på det olympiske programmet, første gangen var under OL 1912 i Stockholm. Femtito deltakere fra tretten nasjoner deltok på 4 x 100 meter stafett som ble avviklet 21. og 22. august 1920. Tre forsøksheat (21. august) der de to beste lagene gikk til finalen.

## Rekorder
Gjeldende rekorder før lekene i 1920:

I finalen satte USA ny olympisk- og verdensrekord med tiden 42,2 sekunder.

## Resultater

### Forsøksheat
Forsøksheaten ble avviklet lørdag 21. august 1920.

**Heat 1**

**Heat 2**

**Heat 3**

### Finale
*22. august 1920.

## Eksterne lenker
* Resultater og profilside  på sports-reference.com
Anne Marie Mangor

**Anne Marie Mangor** (1781–1865) var en dansk kokebokforfatter. 

Som kokebokforfatter ble hun kjent som *Madam Mangor*. I 1837 publiserte hun anonymt og på eget forlag sin første kokebok, som hadde tittelen *Kogebog for smaa Huusholdninger*. Den inneholdt en rekke oppskrifter med nøyaktig angivelse av mål og tid, noe som ikke var normen i datidens kokebøker. I 1840 fulgte *Syltebog for smaa Huusholdninger* og året etter *Fortsættelse af Kogebog for smaa Huusholdninger*. Disse tre bøkene ble svært populære og gjenopptrykt i flere opplag; samlet ble det publisert ca. en halv million eksemplarer av de tre bøkene.

Anne Marie Mangor ble begravet på Assistens Kirkegård i København. 

## Referanser


## Eksterne lenker
* 
* ''Anne Marie Mangor'', kvinfo.dk. Besøkt 6. april 2014
Linn-Elise Øhn Mehlen

**Linn-Elise Øhn Mehlen** (født 1991) er en norsk tidligere ungdomspolitiker. Hun var leder i Rød Ungdom fra 2014 til 2018. Hun er ved siden av Bjørgulv Braanen den eneste RU-lederen som har sittet ut to perioder. Fra 2018 til 2021 var hun ansatt i avisa Klassekampen. Mehlen er i 2023 presse- og kommunikasjonsansvarlig i Rødts stortingssekretariat.

## Liv og virke
Mehlen er opprinnelig fra Drammen, men flyttet til Oslo og vokste som tenåring opp på Holmenkollen. Senere har hun bosatt seg på Grønland på byens østkant.

Øhn Mehlen var med i både Unge Høyre og AUF før hun gikk inn i RU. Hun hadde vært landsstyrerepresentant og nestleder for Oslo RU og jobbet som regionssekretær for Østlandet før hun ble leder for organisasjonen. Hun arbeidet som økonomiansvarlig på Rød Ungdoms kontor da hun ble valgt til leder på organisasjonens landsmøte i april 2014.

### Leder i Rød Ungdom
Som leder i Rød Ungdom markerte Mehlen seg særlig i arbeidslivsspørsmål og fagforeningspolitikk. Hun var en skarp kritiker av Høyre/FrP-regjeringens endringer av arbeidsmiljøloven i 2015.

Hun markerte seg også mot det Rød Ungdom kaller «skjønnhetstyranniet» og tok til orde for merking av retusjerte modeller i reklame.

I skolepolitikken gikk hun inn for å fjerne hjemmeleksene og gikk mot heldagsskole.

Mehlen ga også uttrykk for at moderpartiet Rødt trengte modernisering på enkelte områder.

## Referanser


## Eksterne lenker
* 
*
Anne-May Nilsen

**Anne-May Nilsen**  (født 1939) er en norsk skuespiller, instruktør og forfatter. Hun grunnla Det Åpne Teater i 1983.  

Nilsen debuterte som 15-åring i 1954 med tittelrollen i filmen *[[Cecilia (film)|Cecilia]]* i regi av Solvejg Eriksen.

Hun studerte skuespillerteknikk med Lee Strasberg ved Actors Studio i New York. Nilsen hadde flere engasjementer som skuespiller og instruktør i New York og Tucson, Arizona i årene 1957–1972. Etter at hun flyttet til Norge i 1973 har hun vært engasjert som skuespiller, scenetekstforfatter og instruktør ved Sogn og Fjordane Teater 1980-1984, spilt i diverse  radio- og TV-produksjoner for NRK, og har hatt kostymeansvar blant annet i to av Mefisto Films filmer.  

I 1981 tok hun initiativ sammen med andre frilansskuespillere til *Solteateret*, frilansernes sommerspill på Nationaltheatrets Amfiscene.

Nilsen var teatersjef (kunstnerisk og daglig leder)  for Det Åpne Teater fra 1983 til 1999. 
I 2009 utgav hun sin selvbiografi på Kolofon forlag: *Å ri en tiger – en selvbiografisk teaterhistorie fra USA til Det Åpne Teater*. 
 
Nilsen var prosjekt- og produksjonsleder for sangspelet *Beltespenna* skrevet av Truuk Doyer, produsert av Beltespenna Spel-forening. (Urpremiere Gyland, Vest-Agder, 2013).

## Utmerkelser
* 1988: Oslo kommunes kunstnerpris, for fremragende innsats til gavn for Oslo by
* 1991: Dramatikerforbundets Vandrepokal 
* 1993: Fritt Ords Honnør
* 1998: Dramatikerforbundets Vandrepokal, til odel og eie.

## Eksterne lenker
*
Danmarks gate (Oslo)

**Danmarks gate** (21, 27-53, 2-56) er en gate på Vålerenga i bydel Gamle Oslo. Den går mellom Opplandgata og Etterstadgata, forbi Vålerenga park med Vålerenga kirke.

Gaten skal ha hatt navnet før byutvidelsen i 1879.

## Galleri

Fil:2V8A9577-Pano 1920.jpg|Bygget på Danmarks gate. Sett fra Opplandsgata. Foto: Roman Cieslak


## Referanser


## Eksterne lenker
* Vålerenga historielag skilder bebyggelsen i gaten
*
Gjørstads gate (Oslo)

**Gjørstads gate** (1–11, 2–8) er en gate på Majorstuen i Oslo. Den går som blindvei nordøstover fra Majorstuveien.

Gaten fikk navn i 1896 etter kjøpmann og legatstifter Thomas Gjørstad.

Det katolske klosterfellesskapet St. Katarinahjemmet holder til i nr. 5-11.

## Kilder
* Oslo byleksikon: Gjørstads gate

## Eksterne lenker
*
Metro Wanka

**Metro Wanka** er den peruanske byen Huancayos bybane. Den første strekningen på 7 kilometer mellom bydelene Chilca og El Tambo ble innviet i januar 2014. Metro Wanka benytter sporet til Ferrocarril Central (FCC), og det er selskapet Ferrocarril Central Andino (FCCA) som står for drift og vedlikehold av bybanen. Togene skal ha marsjhastighet på omtrent 45&nbsp;km/t, og vil etter planen bruke omkring 10 minutter på strekningen som foreløpig omfatter 7 stoppesteder. De tre vognsettene er såkalte Y-tog (også kalt «Lynette») bygd i Tyskland av Düwag (Waggonfabrik Uerdingen) i 1983. De 6 dieseldrevne motorvognene ble innkjøpt fra Danmark der de tidligere trafikkerte den private jernbanen Vestbanen (Varde-Nørre Nebel Jernbane). De har hver en kapasitet på 150 passasjerer, og banen skal etterhvert kunne frakte 30&nbsp;000 passasjerer daglig. Metro Wanka er Perus andre bybane etter Lima Metro i hovedstaden Lima.

Planer om en fremtidig utvidelse av Huancayos bybane omfatter lokaltog til Jauja og den regionale flyplassen der - en strekning på 42 kilometer.

## Linjekart

|}

## Se også
*Jernbane i Peru

## Kilder
*El Comercio Lima: Metro de Huancayo espera construcción de cerco y paraderos para operar. (spansk) <small>Publisert april 2013</small> Besøkt 6. april 2014
*InfoAmazonas: Perus zweite Metro-Linie startet 2013 in Huancayo. (tysk) <small>Publisert november 2012</small> Besøkt 6. april 2014

## Eksterne lenker
*Youtube: TV-reportasje fra åpningen av Metro Wanka i 2012 Besøkt 26. november 2015
Skråninga (Oslo)

**Skråninga** eller **Skråningen** er en gate i Oslo sentrum (strengt tatt bydel St. Hanshaugen), mellom Møllergata og Torggata. Det dreier seg om en relativt unnselig gatestump som ikke brukes i noen adresse. Den er stengt for gjennomkjøring til Torggata, men brukes til varelevering fra Møllergata.

Navnet er et lokalt kallenavn som ble offisielt tatt i bruk i 1852.

Ingen hus har adresse Skråninga.

## Referanser